**O b r a z l o ž e nj e**

**Nacrta prijedloga Programa javnih potreba u kulturi Grada Rijeke**

Člankom 4. Zakona o kulturnim vijećima i financiranju javnih potreba u kulturi („Narodne novine“ broj 83/22) – u daljnjem tekstu: Zakon, određeno je da se javne potrebe u kulturi odnose na ustanove u kulturi, umjetničke organizacije, umjetnike, udruge, druge fizičke i pravne osobe u sljedećim djelatnostima i područjima:

1. kulturne djelatnosti:

a) arhivska djelatnost

b) muzejska djelatnost

c) knjižnična djelatnost

d) nakladnička i knjižarska djelatnost

e) audiovizualna djelatnost

1. kulturno-umjetničko stvaralaštvo:

a) dramska i plesna umjetnost

b) glazbena i glazbeno-scenska umjetnost

c) književnost

d) vizualne umjetnosti, dizajn i arhitektura

e) interdisciplinarne i nove umjetničke i kulturne prakse

f) digitalna umjetnost

g) kulturno-umjetnički amaterizam

1. djelatnost zaštite, očuvanja i održivog upravljanja kulturnom baštinom
2. transverzalna područja:

a) međunarodna kulturna suradnja i mobilnost

b) dostupnost, pristup i sudjelovanje u kulturi

c) raznolikost kulturnih izričaja

d) poduzetništvo u kulturnim i kreativnim industrijama

e) digitalizacija u području kulture.

Člankom 5. stavkom 1. Zakona određeno je da predstavničko tijelo lokalne i područne (regionalne) samouprave programom utvrđuje javne potrebe u kulturi na temelju svojih interesa te u skladu s člankom 4. istog Zakona.

Republika Hrvatska i jedinice lokalne i područne (regionalne) samouprave dodjelom sredstava osiguravaju ravnomjeran kulturni razvitak te utvrđuju u svojim proračunima sredstva za ustanove kojima su osnivači i/ili suosnivači (članak 5. stavci 2. i 3. Zakona).

Odluke o sredstvima koja su namijenjena za programe i projekte ustanova kojima su osnivači i/ili suosnivači donose se uz prethodno savjetovanje s nadležnim Kulturnim vijećima, i to na razini godišnjeg ili višegodišnjeg plana te se javno objavljuju na službenim mrežnim stranicama osnivača (članak 5. stavak 4. Zakona).

Člankom 6. stavkom 2. Zakona određeno je da se javne potrebe u kulturi financiraju iz proračuna jedinica lokalne i područne (regionalne) samouprave, a u skladu s programom javnih potreba u kulturi koje donosi predstavničko tijelo lokalne i područne (regionalne) samouprave.

Člankom 1. ovog Nacrta prijedloga Programa javnih potreba u kulturi Grada Rijeke (u daljnjem tekstu: Nacrt) utvrđuju se temeljem Zakona sljedeće djelatnosti i područja od interesa za Grad Rijeku:

1. Djelatnosti kulture i umjetnosti:
2. Zaštita i očuvanje kulturnih dobara
3. Muzejska djelatnost i vizualne umjetnosti
4. Glazbena umjetnost
5. Dramska umjetnost, ples i pokret
6. Audiovizualna djelatnost
7. Književna djelatnost
8. Inovativne umjetničke i kulturne prakse.
9. Transverzalna područja:
10. Programi kulture u zajednici
11. Programi za mlade
12. Programi kulturne suradnje.

Djelatnosti i područja pobliže su opisana u Prilogu koji se prilaže i čini sastavni dio ovog Programa.

Člankom 2. Nacrta utvrđuju se djelatnosti kulture i umjetnosti i područja od interesa za Grad Rijeku.

Člankom 3. Nacrta određeno je da se sredstva za financiranje dodjeljuju na temelju javnih poziva te su određeni i okvirni rokovi za raspisivanje javnih poziva.

Članak 4. Nacrta određuje što se definira javnim pozivom.

Članak 5. Nacrta određuje da danom stupanja na snagu ovoga Programa prestaje važiti Pravilnik o postupku donošenja Programa javnih potreba u kulturi Grada Rijeke.

Člankom 6. propisana je objava i stupanje na snagu Programa.